पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर भयावह स्थिति में पहुंच चुकी है। लगातार कोरोना मरीजों की संख्या में बढ़ोत्तरी हो रही है। मौतों का आंकड़ा बढ़ता जा रहा है। आज भी 161 नए कोरोना पॉजिटिव मरीज सामने आए। वहीं, 7 कोरोना मरीजों की मौत हो गई। इस बीच अच्छी खबर यह भी है कि 99 पॉजिटिव मरीज नेगेटिव होने के बाद डिस्चार्ज कर दिए गए।
मुख्य चिकित्सा एवं स्वास्थ्य अधिकारी डॉ. बाबूलाल बिश्नोई ने बताया कि सोमवार को 1634 आरटीपीसीआर जांच रिपोर्ट में 161 नए पॉजिटिव मरीज मिले हैं। वहीं, एक्टिव केस की संख्या बढ़कर 2825 हो गई है। 364 मरीज राजकीय अस्पताल बाड़मेर, 16 मरीज कोविड केयर सेंटर आईटीआई बाड़मेर, 88 मरीज राजकीय अस्पताल बालोतरा, 4 मरीज कोविड केयर सेंटर एमबीआर कॉलेज बालोतरा, 20 मरीज कोविड केयर सेंटर राजकीय कॉलेज बायतु एवं 36 मरीज निजी अस्पताल में भर्ती है । 2297 मरीज होम आइसोलेशन में रखे गए है । सोमवार को 99 मरीजों को डिस्चार्ज किया गया । एचआरसीटी जांच में स्कोर वाले 303 संदिग्ध कोविड मरीज राजकीय अस्पताल बाड़मेर एवं 60 संदिग्ध कोविड मरीज राजकीय अस्पताल बालोतरा में भर्ती है ।
पिछले आठ दिनों का हाल
ज़िले में पिछले आठ दिनों में 18198 आरटीपीसीआर जांच की गईं। जिसमें से 1684 नए कोरोना पॉजिटिव केस आए हैं। 39 कोरोना पॉजिटिव लोगो की मौत हो चुकी है। आरटीपीसीआर जांच बढ़ने के साथ पॉजिटिव संख्या भी लगातार बढ़ती जा रही है। मौतों का आंकड़ा भी तेजी से बढ़ा है।
ग्रामीण इलाकों में लगातार बढ़ता संक्रमण
इस बार कोरोना संक्रमण शहरों की अपेक्षा ग्रामीण इलाको में बहुत तेजी के फैला है। ग्रामीण इलाको में लोग शुरूआती लक्षण में ध्यान नही देते है। स्थिति गंभीर होने के बाद ही राजकीय अस्पताल पहंचते हैं। तब तक संक्रमण बहुत ज्यादा फैल जाता है। जिससे मरीज को ऑक्सजीन पर लेना पड़ता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn